The Great Society (band)

The Great Society var et amerikansk rockband fra San Francisco som eksisterte fra 1965 til 1966, og som var tett assosiert med den begynnende psykedelisk syrerockenPrown, Pete; Newquist, Harvey P. (1997): Legends of Rock Guitar: The Essential Reference of Rock's Greatest Guitarists, 4. utg., Hal Leonard Corporation, ISBN 0-205-13703-2, s. 48Hall, Mitchell K. (2014): "Chapter 4: Psychedelia" i: The Emergence of Rock and Roll: Music and the Rise of American Youth Culture, Routledge, ISBN 978-0-415-83312-7. i San Francisco Bay Area. Bandet huskes hovedsakelig for å være den opprinnelige gruppa som Grace Slick tilhørte, en tidligere modell som ble sanger, før hun ble medlem av Jefferson Airplane.«Grace Slick» , Jefferson Airplanes offisielle nettsted Den opprinnelige besetningen besto også av hennes daværende ektemann Jerry Slick på trommer, hans bror Darby Slick på gitar, David Miner på vokal og gitar, Bard DuPont på bass og Peter van Gelder på fløyte, bass og saksofon. Miner og DuPont ble ikke værende i løpet av den relativ korte tiden det eksisterte.«The Great Society», Last.fm.

 Historie 
I slutten av sommeren 1965 ble Grace Slick, Darby Slick, og Jerry Slick inspirert av The Beatles til å danne sin egen rockegruppe, satt sammen ganske hurtig. Bandnavnet er en ironisk kommentar til Great Society («stort samfunn»), et omfattende velferdspolitisk reformprogram, initiert av president Lyndon B. Johnson, som besto av en rekke tiltak og lovendringer. De to hovedmålene for programmet var å redusere fattigdom og rasediskriminering. Grace Slick har fortalt at hun så Jefferson Airplane opptre for første gang, og at de også var en inspirasjon. Bandet hadde sin debut ved Coffee Gallery i San Franciscos nabolag North Beach den 15. oktober 1965, og fortsatte å holde konserter ut 1966.

The Great Society utga kun en singel, «Someone to Love» skrevet av Darby Slick, og med «Free Advice» som B-side. Singelen ble utgitt i februar 1966 på plateselskapet Autumn Records' lille underbruk Northbeach Records, men singelen fikk liten virkning utenfor området Bay Area. Mens de var signert for Autumn Records arbeidet bandet sammen med plateselskapets produsent Sylvester Stewart (bedre kjent som Sly Stone), som på denne tiden var i prosessen med å danne sitt eget band, Sly and the Family Stone. Etter sigende skal Sylvester Stewart ha sagt opp som bandets produsent etter at det tok The Great Society over femti forsøk for å spille inn en tilfredsstillende versjon av sangen «Free Advice».

Bandet begynte å få en viss tyngde etter at det begynte å åpne konsertene for Jefferson Airplane og andre mer vellykkete lokale grupper, og Columbia Records tilbød bandet en platekontrakt. Da kontrakten ankom i posten hadde imidlertid Grace Slick besluttet å slutte i bandet for å erstatte Signe Toly Anderson som vokalist i Airplane.Gilliland, John (1969): «Show 41 - The Acid Test: Psychedelics and a sub-culture emerge in San Francisco. [Part 1] : UNT Digital Library» (audio). Pop Chronicles. Digital.library.unt.edu. Ettersom hun hadde vært både det visuelle som det musikalske fokuspunktet i bandet, kunne ikke The Great Society overleve uten henne, og det ble oppløst i løpet av høsten 1966. Grace og Jerry Slick ble snart også skilt.

Med Grace Slick spilte Jefferson Airplane inn sangen «Someone to Love», men omdøpt som «Somebody to Love» og Grace Slicks egen «White Rabbit» for album nummer to, Surrealistic Pillow. Begge sangene ble utgitt som singler i 1967 og nådde henholdsvis femte og åttendeplass på singellisten Billboard Hot 100.«Jefferson Airplane» , Billboard Chart

For å profittere på Grace Slicks kjente navn med Airplane utga Columbia Records opptak fra konserter med The Great Society i 1968 med albumene Conspicuous Only in its Absence og How It Was. Alle disse framføringene ble gjort på The Matrix, en liten nattklubb i San Franciscos nabolag Cow Hollow. The Matrix var eid av Airplane og som var stedets husband. Disse to albumene ble pakket om som et dobbeltalbum med tittelen Collector's Item i 1971. Dette dobbeltalbumet har blitt utgitt to ganger på CD, en gang av Edsel Records i 1989 (under tittelen Live at the Matrix) og enda en gang i 2008 med den opprinnelige tittelen. I 1995 utga Sundazed Records samlealbumet Born to Be Burned som hadde begge sidene av bandets debutsingel sammen med et antall ikke tidligere utgitt studieinnspillinger. Det er dog en feil på denne CD-en: spor 1 er listet som å være «Free Advice» fra Northbeach-singlen, men det riktige er at denne er på spor 16 med en liten redigering mot slutten.

«The Great Society» var et populært navn på ulike musikkgrupper på 1960-tallet grunnet begrepet tilknytning til president Lyndon B. Johnsons reformprogram Great Society. Ved en tilfeldighet spilte The Great Society med Grace Slick og et britisk-amerikansk band med tilsvarende bandnavn på motsatt side av Fort Worth i Texas samme kveld.«Grace Slick and the Great Society - Collectors Item», Rock Anthology

 Etter The Great Society 
Etter The Great Society fikk Darby Slick interesse for indisk musikk. Han reiste sammen med Peter van Gelder og David Minor«The Great Society Biography», Oldies.com flere ganger til India for lære mer om denne musikken. Han utga sin selvbiografi i 1991 under tittelen Don't You Want Somebody to Love som ga detaljer om hans tid med bandet og hva han lærte i India.Unterberger, Richie: «Biography: Darby Slick», Allmusic. Etter å ha kommet tilbake til California spilte han i noen år med i gruppa Hair sammen med sangeren Jean Piersol (også kalt Jeanne) fra tidligere The Great Society. Hair utga et album, Piece, i 1970. Etter at Hair ble oppløst spilte han sammen med Piersol inn en rekke singler og et album som aldri ble utgitt.Unterberger, Richie: «Biography: Darby Slick», Allmusic

David Miner tok aldri opp igjen forsøket som rockemusiker, men ble student ved Universitetet i Texas ved El Paso. Som litteraturakademiker spilte han på fritiden som amatør med lokale band i New York City på 1980-tallet, og utga i 2004 sitt første album med tittelen Vaquero. Han har seks barn fra fire ekteskap.Unterberger, Richie: «Biography: David Miner», Allmusic

Jerry Slick ble med i et annet psykedelisk band i San Francisco som kalte seg The Final Solution, men dette bandet brøt opp allerede i 1967. Han gikk tilbake til filmproduksjon, og gjorde reklamefilmer på 1970-tallet.Unterberger, Richie: «Biography; Jerry Slick», Allmusic

 Bandmedlemmer 
 Darby Slick - gitar, koring(1965-1966)
 Grace Slick - vokal, blokkfløyte, orgel, gitar, bassgitar(1965-1966)
 Jerry Slick - trommer (1965-1966)
 Peter van Gelder - bass, fløyte, saksofon (1965-1966)
 David Miner - vokal, gitar (1965-1966)
 Bard Dupont - bass, munnspill(1965-1966)
 Oscar Daniels - gitar (1965)
 Jean Piersol - vokal (1965)

 Diskografi 

Album 
AlbumPlateselskapÅr utgittÅr innspiltDetaljerConspicuous Only in Its Absence1Columbia19681966Konsertinnspilling utgitt grunnet Grace Slicks suksess med Jefferson AirplaneHow It WasColumbia19681966Ytterligere konsertopptak som ble utgitt grunnet Grace Slick suksessCollector's ItemColumbia197119662-LP, gjenutgivelse av de to tidligere albumene som et dobbeltalbumLive at the MatrixEdsel/Demon19891966Britisk gjenutgivelse av de samme konsertopptakene som tidligere var blitt utgitt av ColumbiaBorn to Be BurnedSundazed19951965 Arkivmateriale som inkluderte tidligere ikke utgitt studioinnspillinger fra samme sesjon som deres Northbeach-singel
1 Konsertversjon av «Somebody to Love» fra dette albumet ble inkludert på Columbia Records' prøve/antologialbum, Rock Machine - I Love You (1968).

Singler
 «Somebody to Love»/«Free Advice» (Northbeach No. 1001) februar 1966
 «Sally, Go 'Round The Roses»/«Didn't Think So» (CBS 44583) 1968

 Referanser 

 Eksterne lenker 

  bay-area-bands.com

Kategori:Rockegrupper fra USA
Kategori:Band etablert i 1965
Kategori:Opphør i 1966